pythainlp/thai_wikipedia_clean_20230101 huggingface dataset:
ในปี พ.ศ. 2549 ได้ออกอัลบั้มรวมเพลงฮิตอย่าง "ขอบคุณที่รักกัน" โดยมีเพลงชื่อเดียวกันกับอัลบั้มได้รับความนิยมอย่างสูง
ในปี พ.ศ. 2550 ได้ออกอัลบั้มชุดที่ 4 "เซนส์" มีเพลงที่ได้รับความนิยมอย่าง "เข้าทาง" "นี่แหละความเสียใจ" และ "ชีวิตที่ขาดเธอ"
ต่อมาในปี พ.ศ. 2551 โปเตโต้ได้รับ กานต์ มาทำหน้าที่เป็นมือกลองแทน บ๋อม ซึ่งออกจากวงหลังจากบันทึกอัลบั้ม "เซนส์" เมื่อปี พ.ศ. 2550 แต่เขาก็ได้ปรากฏตัวในการแสดงของวงเป็นครั้งคราว ทำให้โปเตโต้มีสมาชิก ได้แก่ ปั๊บ โอม วิน และกานต์
ในปี พ.ศ. 2551 วงได้ออกอัลบั้มพิเศษ "รีเฟรช" มีเพลงที่ได้รับความนิยมอย่าง "รักเธอไปทุกวัน" และ "อารมณ์สีเทา" และทางวงอัลบั้มชุดที่ 5 "เซอร์เคิล" ในปี พ.ศ. 2551 มีเพลงที่ได้รับความนิยมอย่าง "ยื้อ" "แชร์" และ "ทนพิษบาดแผลไม่ไหว" ต่อมาในปี พ.ศ. 2553 วิน มือกีตาร์ ได้ออกจากวง
ในปี พ.ศ. 2554 วงได้ออกอัลบั้มชุดที่ 6 "ฮิวแมน" มีเพลงที่ได้รับความนิยมอย่าง "เล่นลิ้น" "ไม่รู้จะอธิบายยังไง" "จำอะไรไม่ได้" "ง่าย ๆ" และ "เธอยัง"
และในปี พ.ศ. 2556 จึงได้ชูหั่ง ทีฆทัศน์ ทวิอารยกุล มาเป็นมือกีตาร์ของวงอย่างเป็นทางการ
2556–2562: อัลบั้ม "ชุดที่เจ็ด".
ปี พ.ศ. 2556 ทางวงได้ปล่อยซิงเกิล "ระหว่างทาง" ออกสู่คนฟังเป็นครั้งแรก และไม่นานก็ได้ปล่อยซิงเกิลฮิตอย่าง "ฮู้ฮู" และ "กี่พรุ่งนี้"ประสบความสำเร็จอย่างดี
ปี พ.ศ. 2558 ได้ออกซิงเกิลฮิต อย่าง "สมดุล" "ทิ้งไว้กลางทาง" และ "รอย" โดยเวลานี้เป็นช่วงที่วงโปเตโต้กลับมาประสบความสำเร็จแบบถล่มทลาย โดยเฉพาะอย่างยิ่งกับเพลง "ทิ้งไว้กลางทาง" ซึ่งมียอดชมในยูทูปเกิน 100 ล้านวิวของผู้ชม
ปี พ.ศ. 2559 ได้ออกซิงเกิลฮิต "ตัวปลอม" มี 2 เวอร์ชัน สไตล์ โปเตโต้และลุลา
ปี พ.ศ. 2560 ได้ออกซิงเกิลฮิต "เธอทำให้ได้รู้" ร้องคู่กับ สหรัถ สังคปรีชา และ "ทุกด้านทุกมุม" โดยเพลงนี้ได้ร้องคู่กับ พงษ์สิทธิ์ คำภีร์
ปี พ.ศ. 2562 ได้ออกซิงเกิลฮิต "ยังคง"
2563–ปัจจุบัน: อัลบั้ม "Friends".
วันที่ 22 พฤศจิกายน พ.ศ. 2563 โปเตโต้ออกซิงเกิล "ทำนองที่มีเธอ" ซิงเกิลแรกในอัลบั้มที่ 8 "Friends" ซึ่งซิงเกิลนี้เป็นส่วนหนึ่งของกิจกรรม "เนื้อติดมัน" ที่เปิดโอกาสให้แฟนเพลงร่วมส่งเนื้อเพลง ในอัลบั้มนี้ยังมีการเปิดตัวอั้ม เกียรติยศ มาลาทอง มือคีย์บอร์ด ในฐานะสมาชิกอย่างเป็นทางการ
ในตารางด้านล่างนี้จะอ้างถึงอัลบั้มที่มีผลงานขึ้นมาใหม่เท่านั้น ทั้งนี้ไม่คำนึงถึงอัลบั้มรวมเพลงในอดีต หรืออัลบั้มที่อยู่รวมกับวงอื่น ๆ
เป็นอัลบั้มพิเศษจัดทำเพื่อเป็นการฉลองครบรอบ 20 ปี จีเอ็มเอ็มแกรมมี่ โดยการนำวงร็อกของค่าย 4 วงมารวมกันคือ Potato, A.B.Normal, Clash และ Kala
โดยนำอักษรตัวแรกของชื่อวงทั้ง 4 มารวมกันเป็นชื่ออัลบั้ม และรายชื่อต่อไปนี้คือเพลงของโปเตโต้ในอัลบั้มนี้
จัดขึ้นที่ ดาดฟ้าชั้น 10 อาคาร CMIC Tower อาคารแกรมมี่(เก่า) เมื่อ วันที่ 6 ตุลาคม พ.ศ. 2544 ถือเป็นคอนเสิร์ตแรกของโปเตโต้
จัดเมื่อวันที่ 19-21 มีนาคม พ.ศ. 2547
จัดเมื่อวันที่ 27 พฤศจิกายน พ.ศ. 2547 ณ อิมแพ็ค อารีน่า เมืองทองธานี คอนเสิร์ตฉลอง 20 ปี จีเอ็มเอ็ม แกรมมี่ โดยโปเตโต้ได้ร่วมงานกับศิลปินอีก 3 วงคือ Clash, Kala และ AB Normal ซึ่งมีแขกรับเชิญคือวง เจ้าพระยาออเครสต้า ภายใต้การนำของวาทยากร วานิช โปตะวนิช
จัดเมื่อวันที่ 18 – 20 มีนาคม พ.ศ. 2548 ที่ พัทยา
จัดเมื่อวันที่ 1 พฤษภาคม พ.ศ. 2548 ที่ สนามหลวง
จัดเมื่อวันที่ 12 พฤศจิกายน พ.ศ. 2548 ที่ เขาใหญ่
จัดเมื่อวันที่ 22 เมษายน พ.ศ. 2549 ที่ อิมแพค อารีน่า เมืองทองธานี ร่วมกับ บิ๊กแอส ,บอดี้สแลม ,เสก โลโซ ,ลานนา คัมมินส์ ,ไมค์ ภิรมย์พร ,ฝน ธนสุนทร และ ขุนอินทร์
จัดเมื่อวันที่ 16-18 มีนาคม พ.ศ. 2550 ที่ ศูนย์กีฬาเมืองพัทยา ถนนชัยพฤกษ์
จัดเมื่อวันที่ 24 มีนาคม พ.ศ. 2550 ณ ธันเดอร์โดม (ปัจจุบันคือ เอสซีจี สเตเดียม) เมืองทองธานี ศิลปินรับเชิญได้แก่
และเพลงน้ำหอมซึ่งถูกเรียบเรียงใหม่โดย GMM Live เพื่อรำลึกถึง ปีย์ ปีย์ชนิตว์ อ้นอารีย์ อดีตนักร้องนำที่เสียชีวิตไป
1.เพียงพอ
2.ที่เดิม
3.เร็วมาก
4.ภาษากาย
5.เข้าทาง
6.ปากดี
7.คนกลาง
8.สองรัก feat zeal
9.night life feat zeal
10.ล้มทั้งยืน zeal
11.ชีวิตที่ขาดเธอ
12.นี่แหล่ะคือความเสียใจ
13.กล้าพอไหม feat พั๊นซ์ วรกาญจน์
14.แปลว่ายังหายใจ พั๊นซ์ วรกาญจน์
15.ลา ลา ลา
16.ปล่อย
17.เมดเล่ห์ sassy girl อย่ามาทำหน้าตาดี ถ้าพรุ่งนี้ฉันทำไม่ได้
18.ฟังความข้างเดียว
19.เมดเล่ห์ ทำนองที่หายไป-คนดีไม่มีที่อยู่
20.ไม่ให้เธอไป
21.นํ้าหอม
22.บันไดเสียง
23.ห้ามใจไม่ไหว
24.กำแพง
25.รักแท้ดูแลไม่ได้
26.ขอบคุณที่รักกัน
จัดเมื่อวันที่ 19 พฤษภาคม พ.ศ. 2550 ที่ เขาใหญ่ ร่วมกับ เบอนัวต์ &amp; แดนเซอร์, บอดี้สแลม, บิ๊กแอส, สวีทมัลเล็ต, อินสติงต์, โซคูล
จัดเมื่อวันที่ 13 กรกฎาคม พ.ศ. 2551 ที่ มูนสตาร์ สตูดิโอ เป็นการนำวงดนตรีร็อกมารวมตัวกันเพื่อเล่นคอนเสิร์ตครั้งนี้ ได้แก่ แคลช, บอดี้สแลม, โปเตโต้, กะลา, สวีทมัลเล็ท, โซคูล, บิ๊กแอส, พาราด็อกซ์, แบล็กเฮด, เรทโทรสเปค, ฟาเรนไฮต์, แฮงแมน, ซีล, โนโลโก้, อินสติงค์, เพลย์กราวด์, เฟรชเชน, แพนเค้ก, ซูเปอร์ซัพ, อินทูเดอะมูน, ร็อกแคมพ์ คอนเสิร์ตครั้งนี้จัดขึ้นหลายครั้ง โดยวงโปเตโต้ได้ขึ้นแสดงในครั้งที่ 3 โดยเล่นร่วมกับวงเฟรชเชน, อินสติงค์, ซูเปอร์ซับ, อินทูเดอะมูน, แพนเค้ก, กะลา, โซคูล
จัดเมื่อวันที่ 20-22 มีนาคม พ.ศ. 2552 ที่ แหลมบาลีฮาย, พัทยากลาง, พัทยาซอย 4
จัดเมื่อวันที่ 27 มิถุนายน พ.ศ. 2552 ณ อินดอร์สเตเดียม หัวหมาก ศิลปินรับเชิญได้แก่
ซึ่งบ๋อมเป็นอดีตสมาชิกวงที่เพิ่งออกไปและกลับมาให้ฐานะของหัวหน้าแฟนเพลง
ซึ่งจริง ๆ แล้วบ๋อมไปชมคอนเสิร์ตในฐานะคนดู ทาง Potato ก็ไม่ได้มีการติดต่อบ๋อมให้มาเล่นคอนเสิร์ตด้วยล่วงหน้า แต่ได้เชิญบ๋อมขึ้นมาเล่นแบบสด ๆ ตอนหน้างานเลย
1.overtureมีอะไรจะเล่าให้ฟัง+circle
2.รอ
3.ห้ามใจไม่ไหว
4.ปากดี
5.ฉันรักเธอ
6.กล้าพอไหม new version
7.พระจันทร์ดวงเก่า
8.night life+หลอมละลาย feat sweet mullet
9.ฝากเลี้ยง feat sweet mullet
10.ยื้อ feat sweet mullet
11.รักไม่ต้องการเวลา+ทนพิษบาดแผลไม่ไหว
12.เมดเล่ห์ ไม่ให้เธอไป-อารมณ์สีเทา-ลืมตาในนํ้า-ภาษากาย-นี่แหล่ะคือความเสียใจ-คำตอบของหัวใจ-สามเวลา
Solo guitar win potato
13.สิ่งที่ใจต้องการ
14.sassy girl
15.ขอบใจ
16.พรุ่งนี้ จะไปกับเธอ
17.รักเธอไปทุกวัน feat ตุ๊กกี้ชิงร้อยชิงล้าน
19.รักแท้ดูแลไม่ได้
20.แชร์
21.มีอะไรจะเล่าให้ฟัง
22.เบียด
23.เพียงพอ
25.ที่เดิม
26.ขอบคุณที่รักกัน feat บ๋อม potato
จัดเมื่อวันที่ 19 – 21 มีนาคม พ.ศ. 2553 ที่ แหลมบาลีฮาย, พัทยากลาง, พัทยาซอย 4-9
จัดเมื่อวันที่ 7 สิงหาคม พ.ศ. 2553 ที่ อินดอร์ สเตเดียม หัวหมาก โดย ปั๊บ เป็นแขกรับเชิญให้กับ สวีทมัลเล็ต ร่วมร้องเพลง สภาวะหัวใจล้มเหลวเฉียบพลัน
จัดเมื่อวันที่ 16 ตุลาคม พ.ศ. 2553 ที่อิมแพ็ค อารีน่า เมืองทองธานี
จัดเมื่อวันที่ 20-21 พฤศจิกายน พ.ศ. 2553 ที่ ริมทะเลสาบเมืองทองธานี
จัดเมื่อวันที่ 10 ธันวาคม พ.ศ. 2553 ที่ โบนันซ่า เขาใหญ่ โดยโปเตโต้ ร่วมร้องเพลง ไม่รู้จะอธิบายยังไง และ เพียงพอ
จัดเมื่อวันที่ 25 - 31 ธันวาคม พ.ศ. 2553 ที่ แหลมบาลีฮาย เมืองพัทยา
จัดเมื่อวันที่ 10 - 11 ธันวาคม พ.ศ. 2553 ที่ โบนันซ่า เขาใหญ่
จัดเมื่อวันที่ 18 – 20 มีนาคม พ.ศ. 2554 ที่ แหลมบาลีฮาย, พัทยากลาง, พัทยาซอย 4, พัทยาใต้
จัดเมื่อวันที่ 30 เมษายน พ.ศ. 2554 ที่ ยามาฮ่า สเตเดียม โดย ปั๊บ เป็นแขกรับเชิญให้กับ แคลช ร่วมร้องเพลง เกินคำว่ารัก และ หยุดฝันก็ไปไม่ถึง
จัดเมื่อวันที่ 24 กันยายน พ.ศ. 2554 ณ สนามกีฬา เวลโลโดรม หัวหมาก แขกรับเชิญได้แก่
จัดเมื่อวันที่ 28 มีนาคม พ.ศ. 2555 ที่ ลานหน้าเซ็นทรัลเวิลด์ ห้างสรรพสินค้าเซ็นทรัลเวิลด์
จัดเมื่อวันที่ 27-29 เมษายน พ.ศ. 2555 ที่ บริเวณริมหาดพัทยา ตั้งแต่พัทยาเหนือถึงพัทยาใต้
จัดเมื่อวันที่ 29 กันยายน พ.ศ. 2555 ที่ ไบเทค บางนา ฮอลล์ 106
จัดเมื่อวันที่ 4-7 ตุลาคม พ.ศ. 2555 ที่ อิมแพ็ค เมืองทองธานี
จัดเมื่อวันที่ 25 - 31 ธันวาคม พ.ศ. 2555 ที่ แหลมบาลีฮาย เมืองพัทยา
จัดเมื่อวันที่ 8-9 ธันวาคม พ.ศ. 2555 ที่ โบนันซ่า เขาใหญ่
จัดเมื่อวันที่ 27 เมษายน พ.ศ. 2556 ที่ ริมทะเลสาบ เมืองทองธานี ร่วมกับ บอดี้สแลม, บิ๊กแอส, พาราด็อกซ์
จัดเมื่อวันที่ 25-26 กรกฎาคม พ.ศ. 2557 ที่บริเวณถนนหน้าสยามพารากอน
จัดเมื่อวันที่ 6 - 7 ธันวาคม พ.ศ. 2557 ที่ โบนันซ่า เขาใหญ่ อำเภอปากช่อง จังหวัดนครราชสีมา
จัดเมื่อวันที่ 28 มีนาคม พ.ศ. 2558 ที่ อิมแพ็ค เอ็กซิบิชั่น ฮอลล์ 1 เมืองทองธานี
จัดเมื่อวันที่ 13 - 15 เมษายน พ.ศ. 2558 ที่ ลานร้อยพันธุ์บัว หน้าศูนย์การค้า เซ็นทรัลพลาซา อุบลราชธานี
จัดเมื่อวันที่ 14 พฤศจิกายน พ.ศ. 2558 ณ ธันเดอร์โดม เมืองทองธานี
จัดเมื่อวันที่ 25 - 29 พฤศจิกายน พ.ศ. 2558 ที่ ไร่บุญรอด จังหวัดเชียงราย
จัดเมื่อวันที่ 28 พฤศจิกายน พ.ศ. 2558 ที่ ริมแม่น้ำโขง แก่งคุดคู้ อำเภอเชียงคาน จังหวัดเลย
จัดเมื่อวันที่ 19 - 20 ธันวาคม 2558 ที่ แก่งกระจาน คันทรี คลับ แอนด์ รีสอร์ท จังหวัดเพชรบุรี
จัดเมื่อวันที่ 21 กุมภาพันธ์ พ.ศ. 2559 ที่ SCENERY FARM สวนผึ้ง
จัดเมื่อวันที่ 9 เมษายน พ.ศ. 2559 ที่ ชั้น 1 ลานข้าวเหนียว ศูนย์การค้าเซ็นทรัลพลาซา ขอนแก่น
จัดเมื่อวันที่ 20-24 มิถุนายน พ.ศ. 2559 ณ ธันเดอร์โดม เมืองทองธานี โดยโปเตโต้ได้ร่วมงานกับศิลปินอีก 3 วงคือ Clash, Kala และ AB Normal
จัดเมื่อวันที่ 9 กรกฎาคม - 20 สิงหาคม พ.ศ. 2559 ที่ หาดใหญ่, อุดรธานี, ขอนแก่น, เชียงใหม่, สุราษฎร์ธานี
จัดเมื่อวันที่ 23 กรกฎาคม พ.ศ. 2559 ที่ GMM Live House @ Central World Fl.8
จัดเมื่อวันที่ 10 - 11 ธันวาคม พ.ศ. 2559 ที่ แก่งกระจาน คันทรี คลับ จังหวัดเพชรบุรี
จัดเมื่อวันที่ 10 กุมภาพันธ์ พ.ศ. 2561 ที่ สนามราชมังคลากีฬาสถาน
จัดเมื่อวันที่ 23 พฤศจิกายน พ.ศ. 2561 ที่ จีเอ็มเอ็ม ไลฟ์ เฮ้าส์ เซ็นทรัลเวิลด์ ชั้น 8
จัดเมื่อวันที่ 24 - 25 พฤศจิกายน พ.ศ. 2561 ที่สวนสนุก Wonder​ World​ รามอินทรา
จัดเมื่อวันที่ 8-9 ธันวาคม พ.ศ. 2561 ที่ ดิ โอเชี่ยน เขาใหญ่ ถนนธนะรัชต์ จังหวัดนครราชสีมา
จัดเมื่อวันที่ 29-31 ธันวาคม พ.ศ. 2561 ที่ ลานหน้าศูนย์สรรพสินค้าซีคอนสแควร์ ถนนศรีนครินทร์
จัดเมื่อวันที่ 26 มกราคม 2562 ที่ 8 Speed เขาใหญ่
จัดเมื่อวันที่ 25 มกราคม - 3 กุมภาพันธ์ พ.ศ. 2562 ที่ ลานประเสริฐแลนด์ (กาดเชิงดอย) จังหวัดเชียงใหม่
จัดเมื่อวันที่ 26 มกราคม พ.ศ. 2562 ที่ เขาใหญ่
จัดเมื่อวันที่ 27 กรกฎาคม พ.ศ. 2562 ที่ Umbrella City เขาใหญ่, นครราชสีมา
จัดเมื่อวันที่ 30 พฤศจิกายน และ 1 ธันวาคม พ.ศ. 2562 ณ อิมแพ็ค อารีน่า เมืองทองธานี แขกรับเชิญได้แก่
จัดเมื่อวันที่ 7-8 ธันวาคม พ.ศ. 2562 ที่ ดิ โอเชี่ยน เขาใหญ่ จังหวัดนครราชสีมา
จัดเมื่อวันที่ 29-31 ธันวาคม พ.ศ. 2562 ที่ ท่าเทียบเรือท่องเที่ยวเมืองพัทยา จังหวัดชลบุรี
จัดเมื่อวันที่ 18 มกราคม พ.ศ. 2563 ที่ ศูนย์ค้าส่งอู้ฟู ขอนแก่น
จัดเมื่อวันที่ 9 กุมภาพันธ์ พ.ศ. 2563 ที่ Jolly Land เขาค้อ จ.เพชรบูรณ์
จัดเมื่อวันที่ 20-21 มีนาคม พ.ศ. 2563 ที่ หาดพัทยากลาง, หาดพัทยาเหนือ, หาดจอมเทียน
จัดเมื่อวันที่ 1 กรกฎาคม พ.ศ. 2563 ที่ เซ็นทรัลเวิลด์
จัดเมื่อวันที่ 31 ตุลาคม - 1 พฤศจิกายน พ.ศ. 2563 ณ อิมแพ็ค อารีน่า เมืองทองธานี โดยโปเตโต้ได้ร่วมกับศิลปินอีก 6 คน คือ บอดี้สแลม, แคลช, ก้อง นูโว, โดม ปกรณ์ ลัม และ ตู่ ภพธร
จัดเมื่อวันที่ 21 - 22 พฤศจิกายน พ.ศ. 2563 ที่ เดอะ รอยัล เชียงใหม่ กอล์ฟ รีสอร์ท
จัดเมื่อวันที่ 12-13 ธันวาคม 2563 ที่ ดิ โอเชี่ยน เขาใหญ่ จังหวัดนครราชสีมา
จัดเมื่อวันที่ 13-14 กุมภาพันธ์ พ.ศ. 2564 ที่ อิมแพ็ค อารีน่า เมืองทองธานี
จัดเมื่อวันที่ 14 สิงหาคม พ.ศ. 2564 ที่ The Pirate Park Hatyai
จัดเมื่อวันที่ 4 - 26 มีนาคม พ.ศ. 2565 ที่ เมืองพัทยา
จัดเมื่อวันที่ 8 ตุลาคม พ.ศ. 2565 ณ อิมแพ็ค อารีน่า เมืองทองธานี โดยโปเตโต้ได้ร่วมกับศิลปินอีก 6 คน คือ บอดี้สแลม, แคลช, Violette Wautier, Bowkylion และ 4EVE
19 - 20 พฤศจิกายน พ.ศ. 2565 ที่ บ้านสวนรถไฟรีสอร์ท
จัดเมื่อวันที่ 10 - 11 ธันวาคม พ.ศ. 2565
จัดเมื่อวันที่ 17 ธันวาคม พ.ศ. 2565 ที่ ทองสมบูรณ์คลับ เขาใหญ่
การปรากฏตัวของอดีตสมาชิก.
การปรากฏตัวของอดีตสมาชิกในวงโปเตโต้นั้น มีการเกิดขึ้นครั้งแรกในคอนเสิร์ต "Potato The Real Live Concert" โดย บ๋อม ได้ขึ้นไปเป็นแขกรับเชิญพิเศษ ได้ร่วมเล่นเพลง ขอบคุณที่รักกัน กับสมาชิกคนอื่น ๆ เป็นเพลงสุดท้ายของคอนเสิร์ตนี้
ต่อมาได้มีการปรากฏตัวของอดีตสมาชิกในวงโปเตโต้อีกครั้งในมิวสิกวิดีโอเพลง เธอยัง.. ซึ่งอยู่ในอัลบั้ม Human โดย บ๋อม (สุวาทินทร์ วัฒนวิทูกูร) และ โน้ต (นันทไกร ฉ่ำใจหาญ) ได้ปรากฏตัวในตอนท้ายของมิวสิกวิดีโอเพลงดังกล่าว รวมทั้ง นุช (อรนุช ตั้งเดชาวุฒิ) ซึ่งถ่ายคลิปส่งความคิดถึงมาให้กับสมาชิกวง และถูกใส่ลงในเวอร์ชันสำหรับแฟนคลับด้วย
วิกิสปีชีส์
วิกิสปีชีส์  เป็นโครงการที่ได้รับการสนับสนุนจากมูลนิธิวิกิมีเดีย ที่ให้โอกาสผู้เขียน เข้ามาแก้ไขเพิ่มเติม เป็นสารบบของสปีชีส์ที่เปิดกว้างและใช้ได้
หน้าสปีชีส์ปกติ.
หน้าสปีชีส์ปกติจะมีส่วนย่อย ๆ เรียกว่า taxonavigation, ชื่อสามัญ, การจำแนกแบบต่าง ๆ, อ้างอิง, หมายเหตุ และอาจจะมีคำบรรยายบอกคุณลักษณะของสปีชีส์นั้น ๆ ชื่อสามัญนั้นจะโยงไปยังบทความในวิกิพีเดียในหลาย ๆ ภาษา
ภาษาอื่น ๆ.
ปัจจุบันมีวิกิสปีชีสในภาษาต่าง ๆ 131 ภาษา ซึ่งได้รับอนุญาตให้ใช้เนื้อหาได้ ภายใต้ GFDL และ CC-BY-SA 3.0
ชาวมุสลิม
มหาวิทยาลัยนราธิวาสราชนครินทร์
มหาวิทยาลัยนราธิวาสราชนครินทร์ (อังกฤษ: Princess of Naradhiwas University) เป็นมหาวิทยาลัยของรัฐลำดับที่ 77 ในประเทศไทย ตั้งอยู่ในจังหวัดนราธิวาสก่อตั้งเมื่อวันที่ 9 กุมภาพันธ์ พ.ศ. 2548 ภายหลังจากการหลอมรวมวิทยาลัยต่างๆ และยกฐานะขึ้นจากวิทยาลัยเกษตรและเทคโนโลยีนราธิวาส วิทยาลัยการอาชีพตากใบ วิทยาลัยเทคนิคนราธิวาส และวิทยาลัยพยาบาลบรมราชชนนี โดยชื่อ "มหาวิทยาลัยนราธิวาสราชนครินทร์" นั้น ได้รับพระราชทานนามจากพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เพื่อสดุดีและเฉลิมพระเกียรติแด่สมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ สมเด็จพระโสทรเชษฐภคินีเพียงพระองค์เดียวในรัชกาลที่ 8 และ 9 เนื่องด้วยพระองค์ทรงบำเพ็ญพระกรณียกิจมากมายแก่ประเทศชาติ เพื่อแบ่งเบาพระราชภาระของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร และ สมเด็จพระศรีนครินทราบรมราชชนนี
พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ทรงลงพระปรมาภิไธยใน พระราชบัญญัติมหาวิทยาลัยนราธิวาสราชนครินทร์ พุทธศักราช 2548 ประกาศในราชกิจจานุเบกษา เล่ม 122 ตอนที่ 14ก วันที่ 8 กุมภาพันธ์ พ.ศ. 2548 มีผลบังคับใช้ตั้งแต่วันที่ 9 กุมภาพันธ์ พ.ศ. 2548 ดังนั้นทางมหาวิทยาลัยจึงกำหนดให้วันที่ 9 กุมภาพันธ์ ของทุกปีเป็นวันคล้ายวันสถาปนามหาวิทยาลัย
พิธีพระราชทานปริญญาบัตรของมหาวิทยาลัยนราธิวาสราชนครินทร์ จัดขึ้นเป็นประจำทุกปีในช่วงเดือนกันยายน โดยได้รับพระมหากรุณาธิคุณจากพระบาทสมเด็จพระเจ้าอยู่หัว ทรงพระกรุณาโปรดเกล้าฯให้ สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินแทนพระองค์ ทรงประกอบพิธีสำคัญต่างๆในกิจการของมหาวิทยาลัยนราธิวาสราชนครินทร์ และเสด็จฯ แปรพระราชฐานมาประทับแรม ณ พระตำหนักทักษิณราชนิเวศน์ เพื่อทรงปฏิบัติพระราชกรณียกิจในเขตภาคใต้อีกด้วย
อธิการบดีมหาวิทยาลัยคนปัจจุบันคือ รศ.ดร.รสสุคนธ์ แสงมณี และมี ผศ.ดร.จงรัก พลาศัย เป็นนายกสภามหาวิทยาลัย
จังหวัดนราธิวาส มีสถาบันอุดมศึกษา รวม 7 แห่ง โดยมีประชากรกลุ่มอายุที่ได้รับการศึกษาระดับนี้เพียงร้อยละ 2.4 ซึ่งต่ำที่สุดของประเทศ โดยอัตราการเรียนต่อระดับอุดมศึกษาของผู้จบมัธยมศึกษาตอนปลาย ปี พ.ศ. 2543 มีเพียงร้อยละ 37.2 ซึ่งต่ำกว่าอัตราการเรียนต่อระดับอุดมศึกษาเฉลี่ยทั่วประเทศ ในปีเดียวกัน ที่ร้อยละ 81.1 ค่อนข้างมาก
ภาคใต้ตอนล่าง โดยเฉพาะพื้นที่ 3 จังหวัดชาแดนภาคใต้ คือ จังหวัดปัตตานี จังหวัดยะลา และจังหวัดนราธิวาส มีประชากรที่นับถือศาสนาอิสลามมากที่สุดของประเทศ ประมาณร้อยละ 80 ของชาวมุสลิมที่มีอยู่ทั่วประเทศ และยังไม่มีสถาบันอุดมศึกษาที่มีการบูรณาการหลักการทางศาสนาอิสลามที่เปิดสอนถึงระดับอุดมศึกษา ทำให้ปัจจุบันจึงมีนักเรียนมุสลิมของไทยต้องเดินทางไปศึกษาต่อระดับอุดมศึกษาในมหาวิทยาลัยต่างประเทศเป็นจำนวนมาก ดังนั้นการจัดตั้งสถาบันอุดมศึกษาที่จังหวัดนราธิวาส นอกจากจะเป็นการเพิ่มโอกาสทางการศึกษาระดับอุดมศึกษาแก่ประชาชนในพื้นที่และประหยัดงบประมาณของประเทศในการสูญเสียดุลการค้าระหว่างประเทศแล้ว ยังเป็นการช่วยเสริมสร้างเอกภาพและคมมั่นคงของชาติ ต้องการเชื่อมโยงการศึกษากับศาสนาเข้าสู่วิถีชีวิตของประชาชนชาวมุสลิม ช่วยก่อให้เกิดความรัก ความผูกพัน และสำนึกรับผิดชอบต่อสังคม วัฒนธรรมและประเทศชาติอย่างต่อเนื่อง ยั่งยืน รวมทั้งเสริมสร้างความเข้าใจระหว่างรัฐและประชาชนชาวมุสลิม ให้เกิดความรัก ความสามัคคี ลดความขัดแย้งทางสังคมและการเมือง รวมทั้งการก่อความไม่สงบในพื้นที่ชายแดนภาคใต้
ในระยะแรกของการก่อตั้งมหาวิทยาลัยใช้ชื่อว่าโครงการจัดตั้ง "มหาวิทยาลัยนราธิวาส" ซึ่งก่อตั้งขึ้นในปี พ.ศ. 2546 หลังจากนั้นจึงได้มีการยกฐานะขึ้นเป็น "มหาวิทยาลัยนราธิวาสราชนครินทร์" เมื่อวันที่ 9 กุมภาพันธ์ พ.ศ. 2548 และสมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ มีพระวินิจฉัย และทรงพระกรุณาโปรดเกล้าฯ เมื่อวันที่ 9 กันยายน พ.ศ. 2549 พระราชทานตราสัญลักษณ์มหาวิทยาลัยนราธิวาสราชนครินทร์ รูปมงกุฎสีทอง ซึ่งเป็นตราสัญลักษณ์ประจำพระองค์ ตอนกลางเป็นอักษรย่อพระนาม กว. และอักษรชื่อมหาวิทยาลัยนราธิวาสราชนครินทร์ เป็นสีน้ำทะเล ซึ่งสีฟ้าน้ำทะเล หรือสีฟ้าอมเขียว ของอักษรพระนามย่อ และอักษรชื่อมหาวิทยาลัยนราธิวาสราชนครินทร์ เป็นสีประจำพระองค์
แรกเริ่มศูนย์กลางการจัดการศึกษา มีศูนย์กลางการบริหารงานตั้งอยู่ที่ ตำบลโคกเคียน อำเภอเมือง จังหวัดนราธิวาส เป็นที่ตั้งของสำนักงานกลาง อยู่ที่อำเภอเมืองนราธิวาส ต่อมาเมื่อวันที่ 23 กันยายน พ.ศ. 2551 สมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินเป็นองค์ประธานในพิธีวางศิลาฤกษ์อาคารสำนักงานอธิการบดี ณ ศูนย์ราชการใหม่ อำเภอเมือง จังหวัดนราธิวาส เพื่อเป็นที่จัดตั้งพื้นที่การศึกษาของมหาวิทยาลัยต่อไปในอนาคต
ภายหลังจากการยกฐานะของมหาวิทยาลัยนราธิวาสราชนครินทร์แล้ว ทางมหาวิทยาลัยได้มีการพัฒนาอย่างรวดเร็วทั้งอาคาร สถานที่และบุคลากร โดยมุ่งหวังที่จะเป็นมหาวิทยาลัยที่จัดการศึกษาในศาสตร์ทุกสาขาที่มีความจำเป็นต้องสังคมและประเทศชาติ จึงมีการจัดตั้งคณะ วิทยาลัยต่างๆ ให้ครอบคลุมทุกสาขาวิชา และจัดตั้งหน่วยงานต่างๆ เพื่อสนับสนุนและเพิ่มศักยภาพในด้านการเรียนการสอน และการทำวิจัย และขยายหน่วยงานของมหาวิทยาลัย โดยมีที่ทำการถาวร บริเวณ ศูนย์ราชการจังหวัดนราธิวาส โดยในระยะแรกได้ใช้อาคารเรียนของวิทยาลัยเทคนิคนราธิวาส วิทยาลัยพยาบาลบรมราชชนนี เป็นที่จัดการเรียนการสอน ซึ่งเปิดหลักสูตรในสาขาวิชาที่เป็นความต้องการของท้องถิ่นและประเทศ โดยรับนักศึกษาทั้งในระดับประกาศนีบัตรวิชาชีพ (ปวช.) ประกาศนียบัตรวิชาชีพชั้นสูง (ปวส.) และปริญญาตรี คณะแรกๆเกิดจากการยกระดับจากวิทยาลัยขึ้นเป็นคณะพยาบาลศาสตร์ คณะวิทยาการจัดการ และคณะเกษตรศาสตร์
ต่อจากนั้นจึงมีการจัดตั้งคณะวิทยาศาสตร์และเทคโนโลยี คณะแพทยศาสตร์ คณะวิศวกรรมศาสตร์ และ คณะศิลปศาสตร์ ตามลำดับ
หลังจากมหาวิทยาลัยใช้เวลาเตรียมการด้านต่างๆ เพื่อที่จะเปิดสอนเวลาประมาณ2ปี มหาวิทยาลัยนราธิวาสราชนครินทร์ จึงได้เปิดรับนักศึกษารุ่นแรก ในปีการศึกษา พ.ศ. 2549
แนวคิดของการก่อตั้งมหาวิทยาลัย.
มหาวิทยาลัยนราธิวาสราชนครินทร์ เป็น 1 ใน 2 มหาวิทยาลัยที่เกิดจากการรวมหลายสถาบันการศึกษาเข้าด้วยกันคือ มหาวิทยาลัยนราธิวาสราชนครินทร์ และ มหาวิทยาลัยนครพนม โดยมหาวิทยาลัยนราธิวาสราชนครินทร์เพิ่มสาขาด้าน “การแพทย์” ขณะที่มหาวิทยาลัยนครพนมเพิ่มสาขาทางด้าน “การบิน”
ในการจัดตั้ง "มหาวิทยาลัยนราธิวาสราชนครินทร์" และ "มหาวิทยาลัยนครพนม" นั้นใช้หลักการหลอมรวมสถาบันอุดมศึกษาที่มีอยู่แล้ว เป็นการใช้ทรัพยากรของประเทศที่มีอยู่ให้เกิดประโยชน์สูงสุด และเป็นการประหยัดงบประมาณของรัฐโดยไม่จำเป็นต้องลงทุนด้านสิ่งก่อสร้างจำนวนมาก สอดคล้องกับสถานการณ์ของประเทศ เป็นการกระจายโอกาสและสร้างความเสมอภาคให้แก่เยาวชนและประชาชนทั่วไปในจังหวัดพื้นที่ตั้งมหาวิทยาลัยและจังหวัดใกล้เคียงให้มีโอกาสเข้าศึกษาระดับอุดมศึกษามากขึ้น อันจะส่งผลต่อการพัฒนาเศรษฐกิจ สังคม และคุณภาพชีวิตของประชากร นอกจากนี้ยังเป็นการส่งเสริมการมีส่วนร่วมของท้องถิ่นในการจัดการศึกษา ไม่ว่าจะเป็นทั้งเป็นการพัฒนาครู อาจารย์ และบุคลากร ตลอดจนหน่วยงานในท้องถิ่น ให้มีคุณภาพและประสิทธิภาพสูงขึ้น กับทั้งยังสามารถจัดการเรียนการสอนได้สอดคล้องกับความต้องการของประชาชนมากขึ้น
การจัดตั้ง “มหาวิทยาลัยนราธิวาสราชนครินทร์” นั้นเกิดจากการหลอมรวมของ วิทยาลัยเทคนิคนราธิวาส วิทยาลัยเกษตรและเทคโนโลยีนราธิวาส วิทยาลัยพยาบาลบรมราชชนนีนราธิวาส วิทยาลัยการอาชีพตากใบ เป็นองค์กรเดียวกัน โดยไม่ขัดต่อปรัชญาการศึกษาและภารกิจของสถาบันการศึกษาเดิม การบริหาร การจัดการและการดำเนินการมีความสอดคล้องและเหมาะสมกับสภาวการณ์ของประเทศ
ส่วนการจัดตั้งมหาวิทยาลัยนครพนมเกิดจาการหลอมรวมสถาบันต่าง ๆ ได้แก่ มหาวิทยาลัยราชภัฏนครพนม มหาวิทยาลัยมหาสารคาม วิทยาเขตนครพนม วิทยาลัยเทคนิคนครพนม วิทยาลัยเกษตรและเทคโนโลยีนครพนม วิทยาลัยการอาชีพธาตุพนม วิทยาลัยการอาชีพนาหว้า วิทยาลัยพยาบาลบรมราชชนนี นครพนม เข้าด้วยกัน ทั้งนี้เนื่องจากจังหวัดนราธิวาสและนครพนมเป็นจังหวัดที่ตั้งอยู่ในตำแหน่งทางภูมิศาสตร์ที่เป็นรอยต่อออกไปสู่ประเทศเพื่อนบ้าน การจัดตั้งสถาบันอุดมศึกษาทั้งที่จังหวัดนราธิวาสและนครพนมนอกจากจะเป็นการกระจายโอกาสทางการศึกษาระดับอุดมศึกษาให้กับประชาชนในพื้นที่และจังหวัดใกล้เคียงแล้ว ยังเพิ่มโอกาสที่จะรองรับการศึกษาต่อและการใช้บริการทางการอุดมศึกษาให้กับประชาชนในประเทศเพื่อนบ้านได้อีกด้วย
วัตถุประสงค์การก่อตั้งมหาวิทยาลัย.
เพื่อเป็นการใช้ทรัพยากรของประเทศที่มีอยู่แล้ว ให้เกิดประโยชน์สูงสุด และเป็นการประหยัดงบประมาณของรัฐ โดยไม่จำเป็นต้องลงทุนด้านสิ่งก่อสร้างจำนวนมาก สอดคล้องกับสถานการณ์ของประเทศ
เพื่อเปิดโอกาสให้เยาวชนในพื้นที่จังหวัดนราธิวาส และจังหวัดใกล้เคียง โดยเฉพาะที่ส่วนใหญ่เป็นชาวมุสลิม นับถือศาสนาอิสลาม และประชาชนทั่วไป ได้มีโอกาสเข้าศึกษาระดับอุดมศึกษามากขึ้น อันจะส่งผลต่อการพัฒนาเศรษฐกิจ สังคม และคุณภาพชีวิตของประชากรู้
ส่งเสริมการมีส่วนร่วมของท้องถิ่นในการจัดการศึกษา ตามแนวทางที่กำหนดในพระราชบัญญัติการศึกษาแห่งชาติ พ.ศ. 2542 รวมทั้งเป็นการพัฒนาครู อาจารย์ และบุคลากร ตลอดจนหน่วยงานในท้องถิ่น ให้มีคุณภาพและประสิทธิภาพสูงขึ้น กับทั้งยังสามารถจัดการเรียนการสอนได้สอดคล้องกับความต้องการของประชาชนมากขึ้น
ช่วยเสริมสร้างเอกภาพและความมั่นคงของชาติ ด้วยการเชื่อมโยงการศึกษากับศาสนาเข้าสู่วิถีชีวิตของประชาชนมุสลิม ช่วยก่อให้เกิดความรัก ความผูกพัน และสำนึกรับผิดชอบต่อสังคม วัฒนธรรม และประเทศชาติอย่างต่อเนื่อง ยั่งยืน ลดความขัดแย้งทางสังคม การเมือง และการก่อความไม่สงบในพื้นที่ชายแดนภาคใต้
เป็นการพัฒนาให้จังหวัดนราธิวาส เป็นศูนย์กลางทางการศึกษา
วิจัยโดยเฉพาะด้านอิสลามศึกษาในภูมิภาค
อันจะช่วยลดการสูญเสียเงินตราต่างประเทศของเยาวชนที่ต้องเดินทางไปศึกษาต่อในต่างประเทศ
ขณะเดียวกันยังจะสามารถดึงดูดนักศึกษาจากต่างชาติให้เข้ามาศึกษาในประเทศเพิ่มขึ้น
นราธิวาสราชนครินทร์ คือ สร้อยพระนามทรงกรมที่พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ทรงพระกรุณาโปรดเกล้าฯ สถาปนาพระอิสริยศักดิ์ สมเด็จพระเจ้าพี่นางเธอ เจ้าฟ้ากัลยาณิวัฒนา ขึ้นเป็นสมเด็จพระเจ้าพี่นางเธอ เจ้าฟ้าต่างกรมฝ่ายใน เป็นพระองค์แรกในรัชกาล ในวโรกาสทรงเจริญพระชนมายุครบ 6 รอบ วันที่ 6 พฤษภาคม พ.ศ. 2538 มีพระนามตามจารึกในพระสุพรรณบัฎว่า สมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ เพื่อเป็นเกียรติแก่จังหวัดนราธิวาส เสมือนเป็นเจ้าแห่งเมืองนราธิวาส
"(สืบเนื่องมาจากการที่พระราชโอรส-ธิดาและพระราชนัดดาที่พระราชสมภพสืบราชสกุลแต่สมเด็จพระศรีสวรินทิราบรมราชเทวี พระพันวัสสาอัยยิกาเจ้า ล้วนได้รับพระกรุณาโปรดเกล้าฯ สถาปนาพระอิสริยศักดิ์ทรงกรมตามนามหัวเมืองทางภาคใต้ทั้งสิ้น ดังเช่นพระนามทรงกรมเดิมในสมเด็จพระมหิตลาธิเบศ อดุลยเดชวิกรม พระบรมราชชนก ที่ "กรมหลวงสงขลานครินทร์")"
สมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ มีพระวินิจฉัยและทรงพระกรุณาโปรดเกล้าฯ พระราชทานอนุญาตให้อัญเชิญพระสัญลักษณ์ประจำพระองค์ "กว." ล้อมรอบด้วยอักษรชื่อมหาวิทยาลัยนราธิวาสราชนครินทร์สีน้ำทะเล เป็นตราประจำมหาวิทยาลัยเมื่อวันที่ 9 กันยายน พ.ศ. 2549
ได้แก่ สีทอง - สีฟ้า โดยมีความหมายดังนี้
คือดอกพิกุลสีขาวนวลเป็นสัญลักษณ์ของความบริสุทธิ์ เปรียบประดุจความดีงามของบัณฑิตจากมหาวิทยาลัยนราธิวาสราชนครินทร์ กลีบดอกเป็นจักร เปรียบประดุจความแหลมคมของปัญญา กลิ่นหอมกรุ่นเปรียบได้กับความดีงามที่ไม่มีวันจาง แม้เมื่อร่วงจากต้นลงสู่พื้นหรือไปอยู่ ณ ที่ใด ก็ยังคงความดีงามอยู่ตลอดกาล
ศึกษา วิจัยวิชาชีพ ด้านวิทยาศาสตร์เทคโนโลยี วิทยาศาสตร์สุขภาพและสังคมศาสตร์ เป็นรากฐานในการพัฒนาคน ชุมชนของ3 จังหวัดชายแดนภาคใต้
มุ่งมั่นให้การศึกษาและพัฒนาทรัพยากรมนุษย์ให้มีทักษะวิชาชีพ เพื่อความเป็นเลิศทางด้านวิทยาศาสตร์เทคโนโลยี วิทยาศาสตร์สุขภาพและสังคมศาสตร์ ควบคู่คุณธรรม จริยธรรม และดำรงไว้ซึ่งความหลากหลายทางศิลปะและวัฒนธรรมของ 3 จังหวัดชายแดนภาคใต้
เสื้อครุยวิทยฐานะของมหาวิทยาลัยเป็นเสื้อคลุม ผ้าโปร่งสีขาว ผ่าอกตลอดรอบขอบและที่ต้นแขนกับปลายแขน มีแถบสีทองและฟ้าเข้มทาบทับด้วยแถบทองบริเวณอกเสื้อทั้งสองข้างมีวงมีตรามหาวิทยาลัย ปริญญาตรี และเส้นมีการจัดสีพื้นกับสีประจำคณะ สีของเส้นที่แสดงระดับของวุฒิคือ ปริญญาตรี 1 เส้น ปริญญาโทและเอกใช้ 2 และ 3 เส้น ตามลำดับนั้น
ที่มาของพระกรุณาธิคุณล้นเกล้า.
เนื่องจากมีการจัดตั้งมหาวิทยาลัยนราธิวาสราชนครินทร์ขึ้นตามพระราชบัญญัติมหาวิทยาลัยนราธิวาสราชนครินทร์ พ.ศ. 2548 แต่ยังไม่ได้มีการกำหนดตราสัญลักษณ์อย่างเป็นทางการ กระทรวงศึกษาธิการจึงได้เสนอว่าควรกำหนดให้มีตราสัญลักษณ์ประจำมหาวิทยาลัยนราธิวาสราชนครินทร์ เป็นรูปมงกุฎสีทองซึ่งเป็นตราพระสัญลักษณ์ประจำพระองค์ สมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ ส่วนบนเป็นมงกุฎสีทอง ส่วนกลางมีอักษรย่อพระนาม กว.สีฟ้าน้ำทะเล ส่วนล่างเป็นโบว์สีทองวงซ้อนพับกัน ภายในแถบโบว์มีชื่อ"มหาวิทยาลัยนราธิวาสราชนครินทร์"สีฟ้าน้ำทะเล ซึ่งสมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ มีพระวินิจฉัยและพระราชทานอนุญาต เมื่อวันที่ 9 กันยายน พ.ศ. 2549 และสภามหาวิทยาลัยนราธิวาสราชนครินทร์พิจารณาแล้วเห็นชอบด้วย จึงได้เสนอร่างพระราชกฤษฎีกาดังกล่าวมาเพื่อดำเนินการและต่อมาจึงได้ประกาศ "พระราชกฤษฎีกากำหนดตราสัญลักษณ์ประจำมหาวิทยาลัยนราธิวาสราชนครินทร์ พ.ศ. 2551" โดยมีสาระสำคัญเป็นการกำหนดตราสัญลักษณ์ของมหาวิทยาลัยนราธิวาสราชนครินทร์ เป็นการดำเนินการให้เป็นไปตามกฎหมายโดยสมบูรณ์
ครั้นเมื่อมหาวิทยาลัยนราธิวาสราชนครินทร์ ได้ดำเนินการจัดการศึกษาขั้นอุดมศึกษา และได้จัดการเรียนการสอนรวมทั้งผลิตบัณฑิตแล้ว มหาวิทยาลัยจึงได้กราบบังคมทูลเชิญ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ซึ่งทรงพระกรุณาโปรดเกล้าฯให้ สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินแทนพระองค์ในพิธีพระราชทานปริญญาบัตรของมหาวิทยาลัยนราธิวาสราชนครินทร์ ณ หอประชุมคณะพยาบาลศาสตร์ (วิทยาลัยพยาบาลบรมราชชนนีนราธิวาส-เดิม) มหาวิทยาลัยนราธิวาสราชนครินทร์ อำเภอเมืองนราธิวาส จังหวัดนราธิวาส ซึ่งนับได้ว่าเป็น "พิธีพระราชทานปริญญาบัตรเป็นครั้งแรกของจังหวัดนราธิวาส"
วันสำคัญที่เกี่ยวกับมหาวิทยาลัยนราธิวาสราชนครินทร์.
วันคล้ายวันสถาปนามหาวิทยาลัย.
ตรงกับวันที่ 9 กุมภาพันธ์ 2548 เป็นวันที่พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ทรงลงพระปรมาภิไธยในพระราชบัญญัติมหาวิทยาลัยนราธิวาสราชนครินทร์ พุทธศักราช 2548
วันกัลยาณิวัฒนา.
เป็นวันคล้ายวันเสด็จสิ้นพระชนม์ของสมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ "พระผู้พระราชทานกำเนิดนามนราธิวาสราชนครินทร์" ตรงกับวันที่ 2 มกราคม ของทุกปี
อนุสรณ์สถานเทิดพระเกียรติสมเด็จพระพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์.
อนุสรณ์สถานแห่งนี้ จัดสร้างขึ้นเพื่อเป็นการน้อมรำลึกถึงพระมหากรุณาธิคุณของสมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ ทางมหาวิทยาลัยนราธิวาสราชนครินทร์ได้จัดออกแบบก่อสร้างลานเทิดพระเกียรติ และได้สร้างอนุสรณ์สถานให้กับพระองค์ขึ้นในที่ดินแปลงใหม่ บริเวณศูนย์ราชการ ต.โคกเคียน อ.เมืองนราธิวาส ซึ่งเป็นที่ตั้งของสำนักงานอธิการบดี มหาวิทยาลัยนราธิวาสราชนครินทร์